《今日一何好》
宋代·崔璆

今日一何好，花下醉狼藉，
醉中有奇事，梦见生八翼。
浩荡排虚有，灵君好颜色。
朱衣持大篆，授我醉乡伯。
顿首玉墀下，臣璆才虮虱。
封此抑何功，请陈悬顽臆。
臣家京口东，门前大江碧。
臣愿驾长风，吹作酒万石。
万象各千钟，拍拍大庭国。
推枕在山中，纸衾霜晓月。

作者简介：宋京口人，字子玉。美风仪，善谈论，嗜酒能诗。晚病狂，携大瓢贮酒行市，拍掌歌笑。未死十日，自表石曰“醉乡伯崔璆之墓”。